Poštovanje ljudskih prava korisnika javne ustanove zavod "Komanski most" - izvještaj monitoring tima nevladinih organizacija (Centar za građansko obrazovanje (CGO), 2013)
Projekat "Monitoring poštovanja ljudskih prava u ustanovama zatvorenog tipa u Crnoj Gori", čiji je cilj unapređenje ljudskih prava osoba smještenih u ove ustanove, izvele su nevladine organizacije iz Crne Gore "Akcija za ljudska prava" (HRA), kao nosilac projekta, Centar za antidiskriminaciju "EKVISTA", Centar za građansko obrazovanje (CGO) i Sigurna ženska kuća (SŽK), uz pomoć Beogradskog centra za ljudska prava i Letonskog centra za ljudska prava, a finansirale Evropska unija posredstvom Delegacije Evropske unije u Crnoj Gori i Ambasada Savezne Republike Njemačke. Projekat je izveden u periodu od 1. marta 2010. do 31. marta 2013. U okviru projekta, 17. juna 2011.
zaključen je Sporazum o saradnji između nosioca projekta NVO "Akcija za ljudska prava", Ministarstva rada i socijalnog staranja i Javne ustanove (JU) Zavod "Komanski most" za smještaj osoba s intelektualnim invaliditetom, koji je obuhvatio: nenajavljene posjete monitora nevladinih organizacija ovoj ustanovi; predstavljanje izvještaja o posjetama i razgovor o izvještajima na okruglom stolu; izradu brošure o pravima korisnika ustanove i saradnju na javnoj kampanji, čiji je cilj približavanje potreba i prava korisnika široj javnosti.
Izvještaj u nastavku sadrži ukupnu ocjenu monitoring tima pomenutih nevladinih organizacija iz Crne Gore o stepenu primjene preporuka za unapređenje poštovanja prava korisnika Zavoda "Komanski most" (u daljem tekstu "Zavod") koje su dali Evropski komitet za sprječavanje mučenja i nečovječnog ili ponižavajućeg postupanja ili kažnjavanja (CPT) i Zaštitnik ljudskih prava i sloboda, kao i dodatnih preporuka nevladinih organizacija koje su učestvovale u ovom projektu. Izvještaj je izrađen na način koji omogućava praćenje napretka koji je postignut od početka monitoringa u julu 2011. do objavljivanja prvog izvještaja u novembru 2011., odnosno završnog izvještaja koji je objavljen u februaru 2013. Na kraju svakog poglavlja dodali smo upućivanja na tabelu, koja pokazuje šta je unaprijeđeno u određenoj oblasti. Na kraju izvještaja, u vidu dodatka, objavljujemo tabelarni prikaz primjene preporuka prilikom objavljivanja završnog izvještaja u februaru 2013.
godine, odnosno do kraja marta 2013